Арадио
Барцыцԥҳа АҬАРқәа ацифрахь рыиагаразы: ҳусура арманшәалоит
Аиустициа аминистр Анри Барцыц аҳәамҭа ҟаиҵеит Аԥснытәи АҬАРқәа зегьы ацифрахь ишиасуа. Апрограмма ҿыц аԥышәара иаҿу, Гагра АҬАР аиҳабы инапынҵақәа назыгӡо Алефтина Барцыцԥҳа арадио Sputnik аефир аҿы еиҭалҳәеит, русураҿы иалагалоу арҿыцрақәа ртәы.
"Ари апрограмма иҿыцбароуп ҳара ҳзы, ҳхы иаҳархәоижьҭеи уамак ҵӡом, аха алҵшәа бзиа амоуп. Аусура иаҳа имариахоит. Ауаҩы данааилак, иаразнак абазаҿы ихьӡ ижәла ананаҳҵалак, иара идҳәалоу адокументқәа ҳнарбоит. Ауаҩы иаушьҭра иаҳа аамҭа маҷны иагоит. Абазахь аҭагалара хәыҷык ҳадхаларгьы, ԥхьаҟа ҳусура арманшәалоит. Иҭаҳгало аинформациа аԥсышәалеи урысшәалеи иҟоуп. Макьана аԥышәара ҳасаб ала аусура ҳаҿуп, сынтәатәи арзаҳалқәа роуп иҭаҳгало, анаҩс архивтә материалқәагьы ҳарзыхынҳәуеит. Акомпуитер аҿы ауаҩы иҭаху ашәҟәқәа рыԥшааразы минуҭк инеиҵаны иаҭахызар, усҟан сааҭк ҳанадхалозгьы ыҟан", - ҳәа еиҭалҳәеит Барцыцԥҳа.
Аиҿцәажәара шәазыӡырҩыр шәылшоит аудиофаил аҿы.